Sellest on nii pagana kahju, et inimesed saavad küll üheskoos vanaks, aga ei kasva. Vanaks saades muutuvad inimesed küüniliseks, kibestunuks. Neil on palju, mida ette heita ja keda süüdistada. Küll meie ajal oli rohi ikka rohelisem! Vanaks kasvades aga muutub inimene täiuslikumaks, terviklikumaks, küpsemaks. Kindlasti, koos kasvamine tähendab kasvamise vaeva ka. Ehk muutusi, läbikukkumisi. Ilma tagasilöökideta pole võimalik edasi minemine. Alandlikkus elu ees tuleb tihti läbi isikliku alandusetunde, situatsiooni, inimese. Tänulikkus samamoodi. Teadlikkus, rõõm, armastus sealhulgas. See on kasvamine koos eluga. Jäämata ise selle hammasrataste vahele. Või ajamasinasse.